Ionsaí ar an Gaza Freedom Flotilla, Bealtaine 2025

Ar an 2 Bealtaine 2025, rinne Iosrael ionsaí dróin ar long shibhialtach, a bhí ag triall ar Chríocha na Palaistíne. agus ar Ghaza chun fóirithint a sheachadadh.  "The Conscience" an t-ainm a bhí ar an long, árthach de chuid "Chomhghuaillíocht na Saoirse" nó Gaza Freedom Flotilla.  Thug Comhghuaillíocht na Saoirse le fios go raibh gníomhaithe ó 21 tír ar bord na loinge, agus go raibh sé mar aidhm acu dúshlán a thabhairt don "ghabháil mhídhleathach" a bhí déanta ag Iosrael ar Gaza.

 Cúlra 
Sa bhliain 2010, rinne Iosrael ionsaí ar longa de chuid an "Gaza Freedom Flotilla".  Maraíodh deichniúr. 

Ó 2ú Márta 2025 - tráth a chlis ar an sos cogaidh - bhí cosc curtha ag Iosrael ar sheachadadh fóirithinte go Gaza. Ach ar an 27 Aibreán 2025, thug an Clár Domhanda Bia, atá á reáchtáil ag na Náisiúin Aontaithe, le fios go raibh na soláthairtí bia ídithe go mór.  Bhí 2.4m duine in Gaza in 2025 agus dúirt Cumann na Croise Deirge go raibh cliste go hiomlán, nach mór, ar iarrachtaí cúnamh daonnúil a chur ar fáil don phobal ansin, i ndiaidh cúig mhí dhéag den chogaíocht.  Bhí fainic curtha ag na Náisiúin Aontaithe ar Iosrael go bhfuil muintir Gaza i mbaol gorta.  

 Eachtra 
Ionsaíodh long shibhialtach nach raibh armtha. Tháinig longa eile i dtarrtháil ar an long fóirithinte, a bhí trí thine, in uiscí 17 muirmhíle amach ó chósta Mhálta in uiscí idirnáisiúnta.

Bhí an long trí thine nuair a tháinig árthach eile i gcabhair ar an gcriú. Bhí an tine faoi smacht faoi 1:28am. Chuaigh fórsaí armtha Mhálta i gcabhair orthu freisin ar árthach eile. Faoi 2:13am, bhí sé deimhnithe go raibh gach duine a bhí ar bord slán sábháilte. 

Lá níos déanaí, bhí an long fóirithinte fós taobh amuigh d'uiscí Mhálta, agus monatóireacht á déanamh uirthi."

 Iarmhairtí 
D'ionsaigh long shibhialtach in uiscí idirnáisiúnta,  sárú é seo ar an dlí idirnáisiúnta.

Ní raibh aon ráiteas déanta ag Iosrael maidir leis an ionsaí.

 Féach freisin     

 Cogadh Iosrael-Gaza
 Luamh daonchabhrach an Madleen, Bealtaine 2025
 Cabhlachán Domhanda Sumud, MF 2025

 Tagairtí 

Catagóir:2025
Catagóir:Cogadh Iosrael-Gaza
Catagóir:Eachtraí muirí
Catagóir:Málta